Hvad er en risikooplysning, og hvornår giver Finanstilsynet en risikooplysning?
Finanstilsynet giver en risikooplysning, når vi ønsker at henlede en virksomheds opmærksomhed på, at den har en særlig øget risiko på et område – uden at der er tale om en lovovertrædelse. Det kan f.eks. være en risikooplysning om, at en bank har en høj udlånsvækst eller en stor andel af sit udlån til et enkelt erhverv, f.eks. ejendomme eller landbrug.